Tsahkaljärvi

Tsahkaljärvi (myös Tshahkajärvi; ) on karu ja kirkasvetinen järvi Enontekiöllä. Sen pinta-ala on 111 hehtaaria, ja se sijaitsee 559 metrin korkeudessa merenpinnasta. Kilpisjärven ja Saanajärven ohella Tsahkaljärvi kuuluu Kilpisjärven alueen suurimpiin vesistöihin. Se sijaitsee Saanatunturin eteläpuolella. Tsahkaljärvestä Kilpisjärveen laskee Tsahkaljoki, joka on merkittävin Kilpisjärven keskeisen kyläalueen useista puroista.

Kilpisjärven luontokeskukselta on Tsahkaljärvelle kilometrin matka.

Lähteet 

Enontekiön järvet